b'\n_START_ARTICLE_\nJak X\n_START_SECTION_\nJuoni\n_START_PARAGRAPH_\nPelin juoni k\xc3\xa4ynnistyy kun Jak, Daxter, Torn, Ashelin ja Keira kutsutaan Krew\xc2\xb4n tytt\xc3\xa4ren Raynin toimesta Kras Cityyn. Siell\xc3\xa4 he Rayn mukaan luettuna juovat maljan "Krew\xc2\xb4n muistolle". Krew\xc2\xb4n tekem\xc3\xa4 hologramminauhoite paljastaa kuitenkin viinin olevan myrkytetty\xc3\xa4. Myrkky on tappavaa, joskin hitaasti vaikuttavaa, ja ainoa keino saada vastal\xc3\xa4\xc3\xa4ke on voittaa Kras Cityss\xc3\xa4 j\xc3\xa4rjestett\xc3\xa4v\xc3\xa4t ajokilpailut. N\xc3\xa4in Jak sotkeutuu mukaan Kras Cityn kuvioihin, eiv\xc3\xa4tk\xc3\xa4 suinkaan kaikki ole mieliss\xc3\xa4\xc3\xa4n uuden tiimin ajomenestyksest\xc3\xa4._NEWLINE_Itse peli on kilpa-ajoa r\xc3\xa4iskinn\xc3\xa4ll\xc3\xa4 maustettuna. Monet aseet muistuttavat Crash Team Racingiss\xc3\xa4 esiintyneit\xc3\xa4 aseita. Esimerkiksi raketinheitin ja s\xc3\xa4hk\xc3\xb6pallo ovat vanhoja tuttuja. Erillisi\xc3\xa4 ratoja on yli 20, mink\xc3\xa4 lis\xc3\xa4ksi peliin on tehty "uusia" kentti\xc3\xa4 n\xc3\xa4it\xc3\xa4 ratoja yhdistelem\xc3\xa4ll\xc3\xa4. Peliss\xc3\xa4 on perinteisen kilpa-ajon lis\xc3\xa4ksi useita erilaisia pelimoodeja, muun muassa Freeze Rally, jossa ajetaan aikaa vastaan ja Death Race, jossa tulee romuttaa mahdollisimman monta autoa annetun ajan sis\xc3\xa4ll\xc3\xa4. Peliss\xc3\xa4 on my\xc3\xb6s mahdollisuus muokata ja kehitt\xc3\xa4\xc3\xa4 autoja. Valuuttana ovat sarjasta jo tutuksi tulleet Precursor orbit, joita saa haasteita suorittamalla. Uusia osia autohin saa niin ik\xc3\xa4\xc3\xa4n haasteista, joskin n\xc3\xa4it\xc3\xa4 saa vain, jos sijoittui ensimm\xc3\xa4iseksi. Joitakin osia, kuten renkaita, voi ostaa Secret Shopista, mutta suurin osa salaisuuksista aukeaa vasta pelin edetess\xc3\xa4. My\xc3\xb6s salaisia hahmoja on tarjolla, mik\xc3\xa4li sattuu omistamaan muistikortin, jossa on pelin aikaisempien osien tallennukset.( Jak 1, Jak 2, Jak 3, ja Ratchet Gladiator) Pelattavia hahmoja tulee my\xc3\xb6s pelin edetess\xc3\xa4(ja liitt\xc3\xa4m\xc3\xa4ll\xc3\xa4 Daxter-pelill\xc3\xa4 varustetun PSP:n Playstation 2 konsoliin)._NEWLINE_Jak X:ss\xc3\xa4 on my\xc3\xb6s exhibition-tilassa, jossa voi pelata joko yksin- tai kaksinpeli\xc3\xa4. T\xc3\xa4ss\xc3\xa4 tilassa ovat kaikki siihen asti saadut ajoneuvot ja hahmot pelattavissa. Autojen tehot kuitenkin laskevat takaisin siihen, mit\xc3\xa4 ne olivat Jakin saadessa ne. Pelitilan ja radan saa valita itse, ja onpa siin\xc3\xa4 mahdollisuus valita k\xc3\xa4ytett\xc3\xa4v\xc3\xa4t aseet ja vuorokaudenaikakin. Rahaa saa my\xc3\xb6s exhibition-tilassa suoritetuista haasteista, mik\xc3\xa4li aikarajaa ei ole muutettu. Kaksinpeli\xc3\xa4 pelattaessa vain ykk\xc3\xb6sohjainta k\xc3\xa4ytt\xc3\xa4v\xc3\xa4 saa rahaa.\n_START_SECTION_\nRadat\n_START_PARAGRAPH_\nJak X:n radoilla ajetaan Circuit Rallyt, Freeze Rallyt, Death Racet, Rush Hourit ja Turbo Dashit._NEWLINE_Mar\'s Coliseum - T\xc3\xa4m\xc3\xa4 ovaalinmuotoinen rata on omistettu suurelle sankarille, Marille. _NEWLINE_Kras City - Kras City on taisteluajon ep\xc3\xa4virallinen koti, ja n\xc3\xa4in ollen se on pelin ensimm\xc3\xa4inen rata._NEWLINE_Forbidden Jungle - Nimens\xc3\xa4 mukaisesti rata kiert\xc3\xa4\xc3\xa4 viidakkoa ja siksi siell\xc3\xa4 ei ole helppo ajaa._NEWLINE_Sewer Raceway - Haven Cityn alla sijaitsevissa viem\xc3\xa4reiss\xc3\xa4kin ajetaan, ja se ei olekaan aivan helppoa kun tie on niin kapea, ett\xc3\xa4 auto mahtuu juuri ja juuri radalle._NEWLINE_Spargus City - Spargus City on Wastelanderien perustama kivinen kaupunki. Jak k\xc3\xa4vi siell\xc3\xa4 Jak 3:ssa, mutta t\xc3\xa4ll\xc3\xa4 kertaa h\xc3\xa4n ajaa sen l\xc3\xa4pi kaasu pohjassa._NEWLINE_Frozen Speedway - Frozen Speedway on pelin lyhin ja nopein rata. Nimens\xc3\xa4 mukaisesti se on t\xc3\xa4ysin j\xc3\xa4\xc3\xa4ss\xc3\xa4 ja radan alkuosan j\xc3\xa4inen allas voi aiheuttaa ep\xc3\xa4miellytt\xc3\xa4v\xc3\xa4n yll\xc3\xa4tyksen..._NEWLINE_Icebound Citadel - Pelin toinen j\xc3\xa4\xc3\xa4rata on monia lumimyrskyj\xc3\xa4 n\xc3\xa4hnyt Icebound Citadel-linnoitus.\n_START_SECTION_\nAreenat\n_START_PARAGRAPH_\nAreenoissa ei ajeta kilpaa- mutta taistellaan sit\xc3\xa4kin enemm\xc3\xa4n! Death Matchit, Artefact Racet, Sport Huntit sek\xc3\xa4 Assasinit ja Capturet kilpaillaan areenoilla._NEWLINE_Icepit - Pelin kolmas j\xc3\xa4\xc3\xa4taso ei olekaan rata vaan areena. Wastelandin Marauder-roistot k\xc3\xa4yttiv\xc3\xa4t sit\xc3\xa4 koulutuspaikkana, mutta nyt siell\xc3\xa4 taisteluajetaan._NEWLINE_Atoll Arena - Atoll Arena on trooppinen saari, jossa on paljon piilopaikkoja joissa voi v\xc3\xa4ijy\xc3\xa4 vastustajia- tai tulla itse v\xc3\xa4ijytetyksi._NEWLINE_Clifftop Battlefield - T\xc3\xa4m\xc3\xa4 kukkulainen paikka on n\xc3\xa4hnyt paljon toimintaa. Siell\xc3\xa4 on paljon piilopaikkoja joissa v\xc3\xa4ijy\xc3\xa4 joten kuolema on napin painalluksen p\xc3\xa4\xc3\xa4ss\xc3\xa4._NEWLINE_Desert Arena - Lukemattomat Wastelanderit ovat mitanneet t\xc3\xa4\xc3\xa4ll\xc3\xa4 taistelutaitojaan. Jakin on nyt osattava sen salaiset piilopaikat tai kuoltava._NEWLINE_Dirt Stadium - T\xc3\xa4m\xc3\xa4 valtava ympyr\xc3\xa4n muotoinen areena on niin t\xc3\xa4ynn\xc3\xa4 piiloja ettei kukaan osaa niit\xc3\xa4 kaikkia! Niiss\xc3\xa4 v\xc3\xa4ijyminen on kuitenkin paras mahdollinen tapa kostaa vanhoille vihollisille.\n_START_SECTION_\nPelitilat\n_START_PARAGRAPH_\nCircuit Rally - Perinteinen kilpa-ajo. Kierroksia on 1-10. _NEWLINE_Freeze Rally - Kilpa-ajo aikaa vastaan. Tarkoituksena on alittaa annettu aika k\xc3\xa4ytt\xc3\xa4en apuna radalta l\xc3\xb6ytyvi\xc3\xa4 kelloja._NEWLINE_Death Race - T\xc3\xa4ss\xc3\xa4 tilassa tulee yritt\xc3\xa4\xc3\xa4 saada mahdollisimman korkeat pisteet romuttamalla autoja. Ensimm\xc3\xa4isell\xc3\xa4 kierroksella jokaisesta autosta saa yhden pisteen, toisella kaksi, kolmannella kolme jne._NEWLINE_Rush Hour - Tavoitteena on saada mahdollisimman korkeat pisteet ajamalla autoja p\xc3\xa4in. Ensimm\xc3\xa4isell\xc3\xa4 kierroksella vihreist\xc3\xa4 autoista saa yhden pisteen ja sinisist\xc3\xa4 kaksi, mutta sama pisteidenlis\xc3\xa4ys kuin Death Racessa p\xc3\xa4tee. Punaiset autot vahingoittavat autoasi._NEWLINE_Turbo Dash - Tarkoituksena on saada mahdollisimman monta voimakennoa ladattua t\xc3\xa4yteen energiaa ennen kuin aika loppuu. Lataaminen tapahtuu laittamalla turbo p\xc3\xa4\xc3\xa4lle, kun voimakenno on kyydiss\xc3\xa4._NEWLINE_Death Match - T\xc3\xa4ss\xc3\xa4 tilassa tulee aikarajan sis\xc3\xa4ll\xc3\xa4 tuhota mahdollisimman monta vastustajaa. N\xc3\xa4m\xc3\xa4 luonnollisesti yritt\xc3\xa4v\xc3\xa4t samaa._NEWLINE_Artefact Race - Jak 3:sta tuttu haaste. Pelaajan tulee saada mahdollisimman monta Precursor-esinett\xc3\xa4 aikarajan sis\xc3\xa4ll\xc3\xa4._NEWLINE_Sport Hunt - T\xc3\xa4ss\xc3\xa4 tilassa tulee ampua kent\xc3\xa4ll\xc3\xa4 liikkuvia kohteita, jotka voivat olla vaikkapa villiintyneit\xc3\xa4 siivousrobotteja._NEWLINE_Assassin - Tavoitteena on tappaa henkil\xc3\xb6, joka n\xc3\xa4kyy kartalla. My\xc3\xb6s pelaaja voi olla jonkun maalitauluna._NEWLINE_Capture - Punainen tiimi vastaan sininen tiimi. Voittaja tiimi on se joka saa kaapattua mahdollisemman monta voimakennoa ja tuo sen tukikohtaan.'